Public procurement notice: Voluntary Ex Ante Transparency Notice
Published: 2020-07-06
Buyer: Region Nordjylland
Country: DK
Contract type: Supplies
Procedure: Negotiated without a prior call for competition
CPV classification: 33100000
Estimated value: 1385000 DKK

Technical requirements: Region Nordjylland ønsker at indkøbe phacomaskiner og phacohåndtag der kan benyttes til både de nuværende og kommende maskiner.
Region Nordjylland agter at indkøbe 3 phacomaskiner, samt 20 phacohåndtag, der kan bruges til både de nuværende og kommende maskiner.
Region Nordjylland agter at indkøbe phacomaskiner og dertilhørende phacohåndtag til Klinik Hoved-Orto, Aalborg Universitets Hospital.
Baseret på afdelingens afprøvning af de relevante kommercielt tilgængelige phacomaskiner, er det vores faglig vurdering, at Alcon´s Centurion phacomaskine har en række tekniske, sikkerhedsmæssige og kompatibilitets mæssige fordele, fremfor de andre testede phacomaskiner.
Som den eneste phacomaskine benytter Centurion maskinen en teknologi kaldet active fluidics. Active fluidics systemet er grundlæggende baseret på et tryk-styret aktivt pumpesystem. Dette er i modsætning til f.eks. den såkaldte gravity based, altså tyngdekrafts baserede passive teknologi, der f.eks. benyttes i afdelingens udtjente Infinity phacomaskiner.
Princippet er at phacomaskinens flow af skyllevand styres aktivt ud fra kontinuerlige målinger af trykket i systemet, og dermed øjet under operation. Der foregår desuden en tilpasning af skyllevandets flow, foruden en række andre parametre, afhængig af de enkelte trin i en katarakt operation. Derved bedres stabiliteten af øjets forreste anatomiske strukturer markant under katarakt operation, hvorved risikoen for alvorlige komplikationer som f.eks. skade på linsekapsel reduceres. Dette en helt afgørende kvalitetsparameter for sikker katarakt kirurgi.
Desuden giver det aktive trykstyrede pumpesystem, foruden den nødvendige køling af operationsinstrumentet og fjernelse af ultralyds phacoemulcificeret linsemateriale, også mulighed for generelt lavere intraokulære tryk under operation, hvilket især er fordelagtigt ved tilstedeværelse af grøn stær, hvor det preoperative tryk skal holdes så lavt som muligt.
Centurion phacomaskinen leveres med phacohåndtag, med såkaldt balanced tip, der er ultralydshåndtag med en særlig udformning af den ultralydsbevægede operationsnål, der er mere energieffektive end de til afdelingens eksisterende Infinity phacomaskiners tilhørende phacohåndtag. Derved kan den til katarakt operation nødvendige mængde ultralydsenergi oftest reduceres markant, med mere skånsom kirurgi til følge. Dette er specielt relevant ved patienter med svær katarakt eller komforbiditet i form af hornhindesygdommen Fuch´s endotheldystrofi.
Centurion phacomaskinen er i øvrigt kompatibel med afdelingens eksisterende Infinity phacohåndtag, som forventes benyttet i en overgangsperioden med gradvis udfasning, indtil afdelingen er i besiddelse af et tilstrækkeligt antal nye phacohåndtag.
Slutteligt er det med Centurion maskinen muligt, at integrere teknologi til brug for øget præcision ved implantation af bygningsfejl korrigerende linser, såkaldte toriske IOLs. Dette idet Alcon også markedsfører et add on system benævnt Verion, der kan integreres med brugerfladen i Centurion phacomaskinen.
Region Nordjylland vurderer på baggrund af udført markedsanalyse, at der kun er en leverandør, der kan imødekomme den samlede levering. Af tekniske årsager tildeles kontrakten derfor uden forudgående offentliggørelse af en udbudsbekendtgørelse i henhold til udbudsloven § 80, stk. 3, nr. 2.
Kontrakten vil først blive indgået efter udløb af standstill på 10 kalenderdage, regnet fra dagen efter den dag, hvor bekendtgørelsen er blevet offentliggjort.
- Ved et udbud med prækvalifikation efter udbudsloven, ved forsyningsvirksomhedsdirektivet eller tilbudsloven skal en klage over ikke at være blevet prækvalificeret indgives inden for 20 kalenderdage. Dette er regnet fra dagen efter ordregivers afsendelse af underretning om prækvalifikation.
- Andre klager over udbud eller beslutninger, f.eks. tildeling af kontrakter, omfattet af udbudslovens afsnit II eller III eller forsyningsvirksomhedsdirektivet skal indgives 45 kalenderdage regnet fra dagen efter ordregiverens offentliggørelse af en bekendtgørelse i EU-Tidende om indgåelse af kontrakt.
- Hvis klagen handler om overtrædelser af tilbudsloven eller udbudslovens § § 191 og 192, er klagefristen på 45 kalenderdage regnet fra dagen efter ordregiverens underretning om tildelingsbeslutningen.


Winner: Alcon Nordic A/S
Award value: 1385000